সরেজমিনে গেলে প্রত্যক্ষদর্শী অলি বকশিমাঠ পাড়াকেন্দ্রের পাড়াকর্মী তসলিমা আক্তার বলেন, রেড ক্রিসেন্টের ত্রাণবাহী দু’টি ট্রাক সকালে সীমান্তের বড় ছনখোলার রোহিঙ্গা শিবিরের দিকে যাচ্ছিল। তন্মধ্যে একটি ট্রাক বড়ছড়া কালভার্ট পার হলেও অপর ট্রাকটি কালভার্টের পশ্চিমঅংশ ধ্বসে ধান ক্ষেতে উল্টে গেলে ট্রাকের ওপরে থাকা অন্তত ২৫জন শ্রমিক গাড়ি ও ত্রাণচাপা পড়েন। এসময় ঘটনাস্থলেই হতাহতের ঘটনা ঘটে।